Kulturgrunden

Madspildsbilen
2023-08-29 10:45, 2023-08-15 10:45, 2023-08-08 10:45, 2023-08-01 10:45, 2023-07-25 10:45, 2023-07-18 10:45, 2023-07-04 10:45, 2023-06-27 10:45 (Europe/Paris) and 1 more date | Kulturgrundens hus, Tingvej 18, Hornslet, 8543, Danmark
Madspildsbilen på Kulturgrunden hver tirsdag

Fællesspisning med Madspildspensionatet
2023-08-22 16:30 - 19:30
I samarbejde med Madspildspensionatet inviterer Kulturgrunden til tre hyggelige aftener med fælles madlavning og efterfølgende spisning.
Madspildspensionatet vil sørge for råvarerne, Kulturgrunden for de hyggelige rammer, så vi mangler kun dig, din familie og/eller din nabo til at skabe en hyggelig aften!
Arrangementet er gratis, men kræver tilmelding forud på telefonnummer: 40 42 85 11. Husk at oplyse om antallet af deltagende.
Vi kokkerer i fællesskab d. 22 August, 26 september og 24 oktober.​

Dansesalon m. Mols Dance Studio v/ Ergün Demir
2023-08-19 13:00 - 15:00
Kom og dans på Kulturgrunden!
I selskab med Mols Dance Studio inviterer Kulturgrunden til dansesalon med salsa på programmet.
Instruktør, Ergün Demir, fra Mols Dance Studio vil undervise i to danse, og alle – uanset partner og/eller niveau – kan være med!
Arrangementet er gratis og der vil være mulighed for at købe Corona øl, vin og vand.
Kom med dit gode humør, kridt danseskoene og vær klar på en svingom på Kulturgrundens græsplæne!
Vi satser på et strålende vejr – vel mødt!​

Udstilling om Møbelbyen Hornslet
2023-07-29 13:00 - 16:00, 2023-07-26 15:00 - 17:00, 2023-07-22 13:00 - 16:00, 2023-07-19 15:00 - 17:00, 2023-07-15 13:00 - 16:00, 2023-07-12 15:00 - 17:00, 2023-07-08 13:00 - 16:00, 2023-07-05 15:00 - 17:00 and 4 more dates | Galleri Stigsen, Tingvej 18, 1. sal, Hornslet
Hornslet har tidligere været en stor møbelby og har huset ikke mindre end 6 møbelfabrikker. Vi zoomer ind på Hornslets møbelhistorie med en flot og tankevækkende møbeludstilling på Galleri Stigsen.
Udover en række lækre kvalitetsmøbler udstilles andre spændende vidnesbyrd om tiden: foto’s, uddrag af livshistorier og fortællinger om perioden fra de ansatte, foto’s, lønsedler, svendebreve o.m.m.
Udstillingen løber sommeren i juni/juli onsdage fra kl. 15-17:00 & lørdage fra kl.13-16:00.

Den Hemmelige Have fortæller - et poetisk pop-up værk
2023-07-21 - 2023-08-06
Den Hemmelige Have fortæller er et pop-up værk af Lisa Christiane Lertoft, der reflekterer over ‘haven som rum’.
Blandt havens grønne og langs de snoede stier kan du finde små tekster, der beretter fra planternes, træernes og detaljernes sted.
I havens midte finder du personlige beretninger, der kredser om fortællinger om haven; relationen til haven, tanker om haven, minder med haven.
Med Den Hemmelige Have som ramme, indlemmes den besøgende i et undersøgende refleksionsrum, hvor nostalgien, idéerne og fantasien slår sine rødder i havens jord.
Vi bliver klogere på haven som rum for barndomsminder, for drømme og som frirum.

Gratis.
Indgang mellem Tingvej 18 og 20. Kan opleves frem t.o.m d. 6 august.
Tak til værkets bidragsydere og Kulturgrunden.

Boris og den glade løve - En forestilling for de 3-9 årige
2023-07-04 11:00 - 12:00 | Kulturgrunden, Tingvej 16, Hornslet, 8543, Danmark
Den 4 juli kl. 11 inviterer Kulturgrunden Hornslet byens 3-9 årige til den humoristiske forestilling Boris og den glade løve.
Den finurlige musikant Boris elsker at spille musik, men allermest elsker han at fortælle historier.
Den historie Boris elsker allermest er historien om den glade løve, der på forunderlig vis lærte at spille på tuba!
Arrangementet er gratis og finder sted på Kulturgrunden Hornslet.
Arrangør: Oplev Syddjurs og Kulturgrunden.

”Tove og Tapas”
2023-06-27 18:30 - 21:00
Tag med helt ind i Tove Ditlevsens privatsfære, når vi inviterer til visning af Martin Zandvliets film “Toves Værelse” med introduktion af cand. mag. Lisa Emilie Sjørup Dahl.
I Martin Zandvliets portræt af Tove Ditlevsen og Victor Andreasens stormombruste ægteskab møder vi Paprika Steen og Lars Brygmann i rollerne som det karismatiske ægtepar, og der er lagt op til et intenst ægteskabsdrama.
Før filmen dykker cand. mag. og adjunkt Lisa Emilie Sjørup Dahl ned i Tove Ditlevsens omfattende forfatterskab og til tider tragiske livshistorie. Aftenen kredser om Ditlevsens fire ægteskaber og den nye fascination af forfatterskabet. Hvad skyldes den genfundne interesse for Tove Ditlevsen? Og hvad er det særlige ved netop hendes forfatterskab?
Sammen bliver vi klogere på Ditlevsen og hendes ægteskaber, mens vi nyder en lækker tapas-anretning.
Pris 200,-/155,- (Biografklub Danmark)
Arrangeret i samarbejde med Kulturgrunden og Syddjurs Bibliotek i Hornslet.

Det Rullende Museum – Vikingesjov i Hornslet
2023-06-27 10:00 - 14:00
Tirsdag den 27. juni kl. 10-14 inviterer Kulturgrunden og Østjyllands Museums til en rejse tilbage til vikingetiden. Så tag din familie under armen, når Det Rullende Museum besøger Kulturgrunden i Hornslet i sommerferien.
Du kan – blandt andet – prøve at skrive med runer, lave et vikingearmbånd med slyngstokke og alle børn kan få en sej vikingetatovering!
Vi opfordrer til, at I medbringer madpakke til en hyggelig frokostpause i det grønne.
Arrangementet er gratis og tilmelding ikke nødvendig.

Vi ses på Kulturgrunden, Nyvej 3, 8543 Hornslet.

Det Rullende Museums sommerturné er en del af projektet ”Museet tæt på dig”, som er støttet af ELRO Fonden.

Udstilling om Møbelbyen Hornslet
2023-06-18 13:00 - 17:00 | Galleri Stigsen, Tingvej 18, 1. sal, Hornslet
Hornslet har tidligere været en stor møbelby og har huset ikke mindre end 6 møbelfabrikker. Vi zoomer ind på Hornslets møbelhistorie med en flot og tankevækkende møbeludstilling på Galleri Stigsen.
Udover en række lækre kvalitetsmøbler udstilles også andre spændende vidnesbyrd om tiden: foto’s, uddrag af livshistorier og fortællinger om perioden fra de ansatte, foto’s, lønsedler, svendebreve o.m.m.
Vi åbner med et brag af en fernisering lørdag d. 10-6 fra kl. 13-17.00. Du vil her have mulighed for at møde nogle af “møbelstemmerne” og få deres helt egne beretninger fra perioden!
Udstillingen løber sommeren over frem til 1. august 2023

Udstilling om Møbelbyen Hornslet
2023-06-17 13:00 - 17:00 | Galleri Stigsen, Tingvej 18, 1. sal, Hornslet
Hornslet har tidligere været en stor møbelby og har huset ikke mindre end 6 møbelfabrikker. Vi zoomer ind på Hornslets møbelhistorie med en flot og tankevækkende møbeludstilling på Galleri Stigsen.
Udover en række lækre kvalitetsmøbler udstilles også andre spændende vidnesbyrd om tiden: foto’s, uddrag af livshistorier og fortællinger om perioden fra de ansatte, foto’s, lønsedler, svendebreve o.m.m.
Udstillingen løber sommeren i juni/juli – onsdage fra kl. 15-17:00 & lørdage fra kl.13-16:00.

KULS - Akustisk elevkoncert i KOM-BI
2023-06-17 11:00 - 12:30 | Kom-Bi, Nyvej 3, Hornslet, 8543, Danmark
Tilbring en musikalsk formiddag i selskab med Kulturskolen Syddjurs’ musikelever, når de inviterer til elevkoncerten KULS UNPLUGGED.
Musikeleverne vil underholde med kor- og solosang, violin, fløjter, klaver og fantastisk sammenspil – og måske får vi også fornøjelsen af guitar og blæseinstrumenter?
KULS UNPLUGGED optræder med to koncerter hhv. 11 og 12:30.
Vi ses i Kom-Bi!
